stanford-oval/wikipedia huggingface dataset:
גאומטריה ביוון העתיקה
הערות שוליים

↑  How can you measure a ship's distance from the shore?, נבדק ב-2023-05-18
↑  Aristotle, A.J.Jenkinson, Prior Analytics: Aristotle, כרך I, Createspace Independent Pub, 2016, עמ' 23, ISBN 978-1537382944
↑  Euclid's Elements, Book II, Definitions
↑  Richard Fitzpatrick, Eucild's Elements Of Geometry, 2008, עמ' 129, ISBN 978-0-6151-7984-1
↑  Teziste Dukazy, Planes in Equilibrium
משפט תאלס.
שרטוט של משולש שווה שוקים וישר-זווית.
שרטוט המדגים את האינטרפרטציה החלופית להוכחת אי הרציונליות של  {\sqrt {2}}
שרטוט אשר ממחיש את ההוכחה לכך שאין מידה משותפת לצלע מחומש ואלכסונו.
ההוכחה הראשונה בספרו הראשון של אוקלידס - בניית משולש שווה-צלעות בהינתן צלע נתונה (AB).
ההוכחה הראשונה בספרו השני של אוקלידס - סכום שטחי הצורה שווה לשטחה הכולל.
ההוכחה הראשונה בספרו השלישי של אוקלידס - מציאת מרכז המעגל.
ההוכחה הראשונה בספרו הרביעי של אוקלידס - מציאת המעגל החסום במשולש.
הוכחה שלוש עשרה בספרו השישי של אוקלידס - מציאת ישר המתאר את הממוצע הגאומטרי בין שני ישרים נתונים.
ההוכחה השלישית בספרו האחד עשר של אוקלידס - אם מישורים נחתכים אז החלק המשותף להם הוא קו ישר.
שרטוט למשפט 1 בספר השנים עשר של האלמנטים של אוקלידס.
שרטוט למשפט 1 בספר השנים עשר של האלמנטים של אוקלידס.
ההוכחה השלוש עשרה בספרו השלושה עשר של אוקלידס - בהינתן משולש שווה-צלעות אשר חסום במעגל, נסמן את רדיוס המעגל ב  R ואת אורך צלע המשולש ב a אז מתקיים ש  a^{2}=3R^{2}.
חוק המנוף.
שרטוט להוכחה הראשונה של אפולוניוס
שרטוט להוכחה השנייה של אפולוניוס
מבנה הפרתנון המבוסס על יחס גאומטרי - יחס הזהב.
דייוויד מיליבנד

דייוויד מיליבנד, 2008
דייוויד רייט מיליבנד (באנגלית: David Wright Miliband; נולד ב-15 ביולי 1965) הוא פוליטיקאי יהודי בריטי ממפלגת הלייבור, שכיהן כשר החוץ של בריטניה בממשלת גורדון בראון בשנים 2007–2010 וכשר חוץ בממשלת הצללים של המפלגה באופוזיציה ב-2010. כיום משמש מיליבנד כנשיא ה-IRC (אנ').
קורות חיים

לפני מינויו לשר החוץ, כיהן מיליבנד כחבר פרלמנט מטעם סאות' שילדס משנת 2001. אביו הוא התאורטיקן המרקסיסט ראלף מיליבנד. אחיו, אד מיליבנד, כיהן גם הוא בממשלת בריטניה, כשר האנרגיה ושינוי האקלים. השניים היו האחים הראשונים שישבו באותה ממשלה מאז 1938.
מיליבנד נולד בלונדון, סיים תואר ראשון באוניברסיטת אוקספורד בפילוסופיה פוליטיקה וכלכלה, ותואר שני במדעי המדינה במכון הטכנולוגי של מסצ'וסטס. הוא החל את הקריירה שלו כמנתח מדיניות במכון למחקר של מדיניות ציבורית בבריטניה -(IPPR). בגיל 29, התמנה לאחראי על המדיניות של טוני בלייר, כאשר מפלגת הלייבור ישבה באופוזיציה. מיליבנד היה תורם עיקרי למצעה של המפלגה בבחירות הכלליות של שנת 1997, שהעלו את המפלגה לשלטון. לאחר הבחירות, בלייר מינה אותו לראש היחידה למדיניות של ראש הממשלה והוא כיהן בתפקיד זה בין השנים 1997–2001. לאחר מכן נבחר לכהן כחבר פרלמנט מטעם סאות' שילדס מצפון מזרח אנגליה.
בשנים לאחר בחירתו, כיהן מיליבנד במספר תפקידי שר זוטר בממשלת בריטניה, בין היתר במחלקה לחינוך וכישורים, לאחריהם מונה לשר לאיכות הסביבה. במהלך כהונתו בתפקיד זה, התגבש שינוי האקלים כנושא בעדיפות גבוהה לקובעי המדיניות בבריטניה.
עם מינויו של גורדון בראון לראשות הממשלה, מונה מיליבנד לתפקיד שר החוץ בגיל 41 - שר החוץ הצעיר ביותר של בריטניה מזה 30 שנה. עם סיום כהונתה של ממשלת בראון, סיים מיליבנד את תפקידו כשר החוץ והפך להיות חבר פרלמנט באופוזיציה ושר החוץ בממשלת הצללים של מפלגת הלייבור.
בראיון עמו מיולי 2009, ציין מיליבנד כי הוא אתאיסט.
בספטמבר 2010, התמודדו האחים מיליבנד זה מול זה על ראשות מפלגת הלייבור. בפריימריס להנהגת המפלגה הפסיד האח הבכור, דייוויד, לאחיו הצעיר, אד, את המשרה בקולות ספורים. לאור תוצאות הבחירות לראשות הלייבור החליט דייוויד מיליבנד כי אינו יכול לשרת תחת אחיו בממשלת הצללים שלו והוא עוזב את תפקיד שר החוץ. החליפה אותו כשרת החוץ איווט קופר. מיליבנד המשיך לכהן כחבר פרלמנט באופוזיציה מטעם מפלגת הלייבור עד שנת 2013.
ב-27 במרץ 2013 התפטר מיליבנד מהפרלמנט הבריטי לטובת פעילות הומניטרית.
הערות שוליים

↑  תמליל ריאיון עם מיליבנד באתר CNN
↑  AFP, בריטניה: אד מיליבנד יתמודד על הלייבור מול אחיו, באתר ynet, 15 במאי 2010
↑  Associated Press, כבר לא אחים למפלגה: דיוויד מיליבנד פורש מהחיים הפוליטיים, באתר הארץ, 27 במרץ 2013.
| --- | --- |
בקרת זהויות :  NLI: 987007425489205171  PLWABN: 9810592098505606  BnF: cb124313166 (data)  GND: 171300076  ISNI: 0000 0000 7778 7658  LCCN: n94047115  NTA: 125305761  SELIBR: 334583  SUDOC: 03344904X  UKPARL: lG5RlZ9z  VIAF: 12399402   WorldCat (עם VIAF): 12399402 
ערך זה הוא קצרמרבנושא פוליטיקאים ובנושא הממלכה המאוחדת. אתם מוזמנים לתרום לוויקיפדיה ו.
גשר פריזר (נחל גוברין)

| --- | --- |

החבלן עודד נגבי עומד על גשר פריזר מעל נחל גוברין
 מידע כללי
 סוג:  גשר 
 על שם:  זאב פריזר 
 מיקום:  מועצה אזורית שפיר 
 מדינה:  ישראל ישראל
 הקמה ובנייה
 תקופת הבנייה:  ?–1933
 תאריך פתיחה רשמי:  1933 
 חומרי בנייה:  בטון 
 אדריכל:  זאב פריזר 
 מידות
 אורך:  30 מ' 
 רוחב:  5 מ' 
 קואורדינטות:  31°42′21″N 34°43′24″E﻿ / ﻿31.705848°N 34.72325°E﻿ / 31.705848; 34.72325
  (למפת השפלה מוגדלת) גשר פריזר(למפת השפלה רגילה) גשר פריזר(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גשר פריזר(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גשר פריזר
 
גשר פריזר (Pariser Bridge) הוא גשר מבטון מעל נחל גוברין בקרבת מושב שפיר. נבנה בתקופה הבריטים על הדרך מרצועת עזה לכוון ירושלים (כיום כביש 3). נקרא על שם המהנדס זאב פריזר שתכנן ובנה אותו. הוגדר כאתר מורשת על ידי המועצה לשימור אתרי מורשת בישראל.
רקע היסטורי

לאורך ההיסטוריה היוותה הדרך המחברת את רצועת עזה לירושלים ציר אסטרטגי לשליטה באזור. ב-1915 (תקופת השלטון הטורקי) סללו קבלנים ועובדים יהודים דרך לאורך ציר זה (במסגרת ה"עמלייה") ובנו גשרים על הנחלים שחצו את הדרך. בעקבות כיבוש באר שבע על ידי הבריטים באוקטובר 1917 השתמשו הטורקים בציר זה לתמיכה לוגיסטית בקו הגנה שני שניסו לייצב מדרום לו זאת על ידי סלילת מסילת רכבת בין רצועת עזה לא-טינה. לאחר הניצחון בקרב עזה השלישי הדפו הבריטים את הטורקים צפונה והשתלטו על הדרך והמסילה. עם תום מלחמת העולם הראשונה פירקו הבריטים את מסילת הרכבת אך השקיעו בשיפור התשתיות של הדרך.
ההיסטוריה של הגשר

כחלק משיפור התשתיות של הדרך בנו הבריטים מספר גשרים מעל נחלים שחצו את הדרך וביניהם גם גשר מעל נחל גוברין. הגשר, שהוזמן על יד שלטונות המנדט הבריטי, הוקם ב-1933 על ידי המהנדס זאב פריזר. הכביש וגשריו סייעו רבות בשמירת הקשר לנגב המערבי.
בתקופת מלחמת העצמאות שימש הכביש, מצד אחד, כציר להעברת אספקה לנגב הנצור ומצד שני היה צורך למנוע מהמצרים את היכולת להעביר דרכו כוחות לכוון מרכז הארץ. מימוש ההגנה על הדרך כנגד פלישה של כוחות מצריים הוטל על מחלקת החבלה של גדוד 53 של חטיבת גבעתי בראשות שני החבלנים הבכירים של הגדוד שרגא אלון ועודד נגבי. אלו בסיוע מ"פ המסייעת יגאל קרצ'ובניק תכננו והקימו את מחסום כפר ורבורג שנמתח מהכניסה לכפר ורבורג עד לגשר על נחל גוברין. על עמודי הגשר הותקנו חומרי נפץ במטרה לפוצץ את הגשר.
בלילה של ה-17 במאי 1948 שהה צוות חבלה בפיקוד החבלן שרגא אלון (בצוות הייתה גם אילנה בן יהושע מבאר טוביה) בתורנות ליד הגשר כששמע משאיות מגיעות מדרום. משאיות אלו פינו את ילדי קיבוץ נגבה (במסגרת מבצע תינוק) אולם המידע על הפינוי לא הגיע למפקדי המחסום ושרגא אלון כבר תכנן לפוצץ את הגשר כשהמשאיות עליו. ברגע האחרון שמע צוות החבלה בכי תינוקות מהמשאית הראשונה והאסון נמנע.
מבנה הגשר

אורך הגשר, שנבנה ב-1933, היה כ-30 מטר ורוחבו כ-5 מטר. הגשר נבנה מבטון מזוין והוא נתמך ביסודות שנחפרו בדפנות הנחל. בצידי הגשר הותקנות מעקות בטיחות מברזל. רוחב הגשר איפשר מעבר מקביל של שתי מכוניות קטנות בלבד. עם עליית עומס התנועה על הכביש (כולל משאיות) הפך הגשר לצוואר בקבוק. בשנות ה-90 החלה מע"צ בשיפור תשתיות כביש 3 ובמסגרת זו נבנה גשר חדש על נחל גוברין כ-70 מטר צפונית מערבית לגשר הישן. ב-1991 נחנך הכביש החדש והישן נזנח. בשנת 2008 נגנבו מעקות הברזל של הגשר.
הגשר הוגדר כאתר מורשת על ידי המועצה לשימור אתרי מורשת בישראל.
ראו גם

מחסום כפר ורבורג
לקריאה נוספת

עודד גולן, הייתי חבלן - תחושותיו של חייל לפני הקרב, במהלכו ואחריו, הוצאת י. גולן, 2001
ב.ז. קדר, מבט ועוד מבט על ארץ ישראל - תצלומי אוויר מימי מלחמת העולם הראשונה מול תצלומים בני זמננו, הוצאת משרד הביטחון, 1991, עמודים 52–53
הערות שוליים

↑  גשר נוסף שבנו הבריטים היה גשר הקשתות מעל נחל לכיש
↑  פריזר גר באותה תקופה בבאר טוביה ועבד במחלקת העבודות הציבוריות הבריטית
↑  קיימת מחלוקת היסטורית מי היה הראשון ששמע את בכי התנוקות: אילנה או שרגא ועודד
הבחירות לראשות עיריית מוסקבה (1991)

הבחירות לראשות עיריית מוסקבה התקיימו בבירת רוסיה ב-12 ביוני 1991 וזכה בהן ראש העיר המכהן, יו"ר מוסובייט ומועמד תנועת "רוסיה הדמוקרטית", גבריאיל פופוב. מולו התמודד מועמד המפלגה הקומוניסטית, ואלרי סייקין, שעמד בראשות העיר בשנים 1986–1990.
תוצאות הבחירות

פרק זה לוקה בחסר. אנא תרמו לוויקיפדיה ו.
| מועמד | מועמד | מפלגה | מפלגה | קולות | % |
| --- | --- | --- | --- | --- | --- |
| ‏1 | גבריאיל פופוב | רוסיה הדמוקרטית | רוסיה הדמוקרטית |  | 65.3 |
| ‏2 | ואלרי סייקין | המפלגה הקומוניסטית | המפלגה הקומוניסטית |  | 16.3 |
הערות שוליים

↑  ПРЕЗИДИУМ ВЕРХОВНОГО СОВЕТА РСФСР // ПОСТАНОВЛЕНИЕ от 27 апреля 1991 года // ОБ ОРГАНИЗАЦИИ ПРОВЕДЕНИЯ ВЫБОРОВ МЭРА ГОРОДА МОСКВЫ 12 ИЮНЯ 1991 ГОДА
↑  Попов, Лужков, Собянин: как выбирали и назначали мэров Москвы
↑  История выборов и назначений мэра Москвы
↑  Отцы города: кто правил Москвой до Собянина
↑  Из истории московских выборов (1991-2003)
↑  Мэрское кресло. История выборов московского градоначальника
| מוסקבה |
| --- | --- | --- |
| תולדות מוסקבה | נסיכות מוסקבה • הקרב על מוסקבה • מוסקבה החדשה |  |
| ממשל ופוליטיקה | ראש עיריית מוסקבה (1991 • 1996 • 1999 • 2003 • 2013 • 2018 • 2023 • 2028) הדומה העירונית של מוסקבה (1993 • 1997 • 2001 • 2005 • 2009 • 2014 • 2019) • בית עיריית מוסקבה • הבית הלבן • בניין הדומה • בניין גוסטרוי • בניין משרד החוץ |  |
| מחוזות מוסקבה | מחוז מרכז • מחוז צפון • מחוז צפון מזרח • מחוז מזרח • דרום מזרח • מחוז דרום • מחוז דרום מערב • מחוז מערב • מחוז צפון מערב • מחוז זלנוגרד • מוסקבה החדשה • טרויצק |  |
| השכלה ותרבות | האוניברסיטה הממלכתית • הספרייה הממלכתית • פסטיבל הסרטים הבינלאומי במוסקבה • התזמורת הפילהרמונית • VGIK |  |
| מוזיאונים | המוזיאון ההיסטורי הממשלתי • גלריית טרטיאקוב • מוזיאון פושקין • המוזיאון להיסטוריה של מוסקבה • המוזיאון לאדריכלות הרוסית ע"ש שצ'וסב • מוזיאון החלל הרוסי • המוזיאון הזואולוגי של אוניברסיטת מוסקבה • מרכז התערוכה של כל רוסיה • מרכז התערוכות והכנסים סוקולניקי |  |
| כיכרות | כיכר מנז' • כיכר רבוליוציי • כיכר תיאטרלנאיה • כיכר פושקינסקאיה • כיכר לוביאנקה • כיכר קומסומולסקאיה • כיכר בולוטנאיה • כיכר ארבאט • כיכר אירופה • כיכר סטאריה • כיכר טריומפלנאיה  • כיכר בורוביצקאיה |  |
| שדרות ורחובות | רחוב טברסקאיה • ארבאט • רחוב ארבאט החדש • קוטוזובסקי פרוספקט • פטרובקה • פרוספקט מירה • לנינגרדסקי פרוספקט • לנינסקי פרוספקט |  |
| מבני תרבות | תיאטרון בולשוי • תיאטרון הצבא הרוסי • קרמלין איזמאילובו |  |
| צבא וביטחון | משטרת העיר • לוביאנקה • בניין משרד ההגנה |  |
| כלכלת מוסקבה | מוסקבה סיטי • הבורסה • המטבעה • גום • צום • מוסאנרגו • MGTS |  |
| תחבורה ציבורית | מטרו • מטרו 2 • חשמלית • כביש הטבעת • הטבעת המרכזית • הקוטרים המרכזיים • נמל התעופה דומודדובו • נמל התעופה ונוקובו • נמל התעופה שרמטייבו • תחנת האוטובוסים המרכזית • תחנת האוטובוסים שערי דרום • תחנת האוטובוסים שערי צפון • מונורייל • רכבל • הרכבת המהירה לסנקט פטרבורג |  |
| כנסיות ומבני דת | קתדרלת ישו המושיע • בית הכנסת קורל • הקתדרלה הקתולית • מסגד הקתדרלה • מנזר דונסקוי • מנזר נובוספסקי • קתדרלת קאזאן • מנזר דנילוב |  |
| ספורט | המתחם האולימפי לוז'ניקי • קומפלקס הספורט אולימפיסקי • אולימפיאדת מוסקבה (1980) • קרמלין קאפ • מונדיאל 2018 • אוטקריטיה ארנה • VEB ארנה • VTB ארנה • RZD ארנה • מגה-ספורט ארנה • צסק"א ארנה • אליפות העולם באתלטיקה 2013 • גמר ליגת האלופות 2008 |  |
| פארקים וגנים ציבוריים | פארק זריאדיה • פארק גורקי • ודנ"ח • לוסיני אוסטרוב • פארק סוקולניקי • פארק איזמאילובסקי • פארק ביטצבסקי • אי החלומות |  |
| אנדרטאות ופסלים | הפועל ואשת הקולחוז • פסל פיוטר הגדול • אנדרטת מינין ופוז'ארסקי • אנדרטת כובשי החלל • שער הניצחון • פסל ולדימיר הגדול  • אנדרטת יורי גגארין |  |
| אתרי מורשת עולמית | הקרמלין • הכיכר האדומה • מנזר נובודוויצ'י • כנסיית העלייה השמיימה בקולומנסקויה |  |
ערך זה הוא קצרמרבנושא רוסיה. אתם מוזמנים לתרום לוויקיפדיה ו.
דייוויד מינצברג

| --- | --- |
 מדינה:  ארצות הברית 
 השכלה:  אוניברסיטת קליפורניה בברקלי  אוניברסיטת דרום פלורידה 
 
דייוויד מינצברג (באנגלית: David H. Mincberg) הוא עורך דין ואיש עסקים יהודי-אמריקאי, המכהן בתור בעל זכויות הניהול בקבוצת הכדורגל הפועל תל אביב. בעברו כיהן בתפקידים שונים בקבוצות דטרויט פיסטונס, מילווקי באקס וממפיס גריזליס מליגת ה-NBA ודי. סי. יונייטד מה-MLS.
ביוגרפיה

מינצברג למד משפטים באוניברסיטת קליפורניה בברקלי, שם סיים לימודי עריכת דין (Juris Doctor), ובעל תואר ראשון מאוניברסיטת דרום פלורידה.
בינואר 2013 היה חלק מהמשא ומתן לרכישת הקבוצות די. סי. יונייטד וממפיס גריזליס, שבסיומן מונה להיות עורך דינם של שתי הקבוצות. כחלק מתפקידו בתור המייצג המשפטי של די.סי. יונייטד, היה מינצברג זה שניהל את המשא ומתן מול הממשל המקומי על בניית אצטדיון חדש, מה שיאפשר את השארת הקבוצה בוושינגטון די. סי., שהבשיל ביולי של אותה השנה להסכם מולם. בתפקידו בממפיס גריזליס הוא היה גם חלק בהחלטות העסקיות של הקבוצה, בקבוצת הבעלות וכן גם בהחלטות הניהוליות של הקבוצה - כמו בחירת השחקנים, תהליך הדראפט והרכש.
מינצברג עסק גם בכתיבה משפטית. במאמר העוסק בהשעייתו של גילברט ארינאס מהוושינגטון וויזארדס בעקבות תקרית האקדחים, בחן מינצברג האם לקבוצה, מבחינה חוקית, יש הצדקה לשחרור החוזה מולו בגלל אותה תקרית. מאמר זה צוין במאמר "Fundamentals of Sports Law" של Westlaw.
ב-2017 מונה מינצברג לסגן הנשיא לאסטרטגיית הכדורסל בקבוצת המילווקי באקס.
ביולי 2020 מונה לעוזר מנכ"ל הדטרויט פיסטונס, תפקיד אשר שימש למשך עונה אחת.
ביוגרפיה > רכישת הפועל תל אביב

בנובמבר 2022 פורסם כי מינצברג מייצג קבוצת משקיעים אמריקאים, הנכנסים למשא ומתן מול שרון ואיציק ניסנוב, זאב גרינברג ובועז תושב על קניית מועדון הכדורגל הפועל תל אביב. בקבוצה גם נמצאים אחיו, מיכאל, חבר דירקטוריון קבוצת פלימות' ארגייל האנגלית, ואנשי עסקים נוספים. דייוויד עצמו אינו בעלי הקבוצה ואינו בעל הממון הגדול ביותר, אך הוא נבחר לייצג ולעמוד בראש קבוצת המכירה.
באותו חודש פורסם כי 3 מחברי קבוצת הבעלות היוצאת, איציק ניסנוב, זאב גרינברג ובועז תושב, חתמו על מסמך ההבנות והסכם המסגרת. לאחר מספר ימים, פורסם ששרון ניסנוב חתם גם הוא על ההסכם.
בינואר 2023, לאחר שבדיקת הנאותות הושלמה, קבוצת מינצברג הודיעה על רכישת הקבוצה. בסוף פברואר הועברו הכספים הראשונים לקניית הקבוצה, לאחר שהסתיימה בדיקת הבקרה התקציבית המקדימה של ההתאחדות לכדורגל, וב-1 במרץ ועדת העברת הזכויות אישרה את עסקת המכירה.
ב-1 ביוני 2023 נכנס לתוקף הסכם המכירה, ודייוויד מינצברג הפך לבעל זכויות הניהול בהפועל תל אביב. מיד לאחר סיום המכירה, הקבוצה בניהולו החתימה את השחקן חוסה רודריגס, המאמן מייקל ואלקאניס, והשחקן עומרי אלטמן ששיחק בעברו במועדון. בסיום העונה הקבוצה ירדה לליגה הלאומית.
הערות שוליים

↑  D.C. United and the District Announce Final Soccer Stadium Agreement, DC United, ‏8.6.2015
↑  "Grizzlies Media Guide" (PDF). I.cdn.turner.com. נבדק ב-2014-02-21.
↑  10 Va. Sports & Ent. L.J. 43
↑  Fundamentals of Sports Law § 18:2
↑  הדר יעקבי, ‏האיש שעומד בפרונט של רכישת הפועל ת"א, באתר ערוץ הספורט, 15 בנובמבר 2022
↑  הדר יעקבי, ‏שלושה בעלים כבר חתמו, שרון ניסנוב משתהה: מצב רכישת הפועל ת"א, באתר ערוץ הספורט, 14 בנובמבר 2022
↑  אופיר סער‏, האמריקאים החליטו: נרכוש את הפועל תל אביב למרות המחלוקות, באתר וואלה, 15 בינואר 2023
↑  אופיר סער‏, הכסף כבר עבר: הפועל תל אביב מתקרבת לקבוצת מיינצברג, באתר וואלה, 28 בפברואר 2023
↑  נדב צנציפר, חשיפת ynet | הוועדה להעברת זכויות אישרה את עסקת הרוכשים של הפועל תל אביב, באתר ynet, 1 במרץ 2023
דייוויד מיטשל

| --- | --- |

 לידה:  14 ביולי 1974 (בן 50) סולסברי, הממלכה המאוחדת 
 שם לידה:  David James Stuart Mitchell 
 מדינה:  הממלכה המאוחדת 
 מקום מגורים:  Belsize Park 
 השכלה:  קולג' פרטהאוס  בית ספר אבינגדון  New College School 
 תקופת הפעילות:  מ-1995 
 השקפה דתית:  אגנוסטיות 
 בן או בת זוג:  ויקטוריה קורן מיטשל (2012–?) 
 מספר צאצאים:  2
 
דייוויד ג'יימס סטיוארט מיטשל (נולד ב-14 ביולי 1974) הוא קומיקאי, שחקן, סופר ומנחה טלוויזיה בריטי. מוכר בעיקר בזכות גילום דמותו של מארק קוריגן המגושם והנוירוטי בקומדיית המצבים "פיפ שואו", ובזכות ההופעות התדירות שלו כחבר פאנל בתוכניות קומדיה בריטיות שונות לאורך השנים.
ביוגרפיה

מיטשל נולד בסולסברי ב-1974 וגדל באוקספורד.
הוא למד היסטוריה בקיימברידג' ובמהלך תקופה זו הצטרף למועדון התיאטרון של האוניברסיטה "פוטלייטס" אשר ממנו יצאו לאורך השנים קומיקאים בריטים רבים. ב-1993 פגש מיטשל לראשונה את רוברט וב במהלך אודישנים להצגה "סינדרלה" בהפקת פוטלייטס. המפגש ביניהם הוביל לתחילתה של שותפות ארוכה ופורייה. הצמד שיתף לראשונה פעולה במחזה הקומי "Innocent Millions Dead or Dying: A Wry Look at the Post-Apocalyptic Age" שעסק בהומור במלחמת העולם הראשונה.
בעקבות ההצלחה הראשונית שלהם ניתנה לצמד הזדמנות לכתוב עבור תוכניתם של אלכסנדר ארמסטרונג ובן מילר ועבור העונה השנייה של התוכנית "Big Train". הפריצה שלהם בטלוויזיה הייתה בשנת 2000 בתוכנית מערכונים של ה-BBC בשם "Bruiser" שבה הם לא רק כיכבו אלא גם לקחו חלק ככותבים.
ב-2001 הוזמנה אצל הצמד תוכנית מערכונים בשם "The Mitchell and Webb Situation" ששודרה בערוץ Play UK. הפרויקט הבא של מיטשל ווב היה ב-2003 בסיטקום "פיפ שואו" של ערוץ 4 שבו שיחקו כשותפים לדירה מארק קוריגן וג'רמי "ג'ז" אוסבורן. השניים זכו יחד בפרס "Roy al Television Society" לשנת 2007, והיו מועמדים יחד לפרס הקומדיה הבריטית עבור השחקן הקומי הטוב ביותר. "פיפ שואו" שודר במשך תשע עונות, הסיטקום של ערוץ 4 ששודר במשך הזמן הרב ביותר.
אחרי ההצלחה של "פיפ שואו" חזרו מיטשל ווב להופיע בתוכנית מערכונים ברדיו 4 של ה-BBC בשם "That Mitchell and Webb Sound" ששודרה במשך ארבע עונות. הגרסה הטלוויזיונית של תוכנית הרדיו נקראה "That Mitchell and Webb Look". לקראת סוף 2006 יצאו השניים לסיבוב הופעות ראשון בתוכנית "The Two Faces of Mitchell and Webb".
על התוכנית "That Mitchell and Webb Look" זכו השניים בפרס באפט"א לקומדיה הטובה ביותר לשנת 2007, והיו מועמדים לפרס נוסף ב-2009. התוכנית הייתה מועמדת לשני פרסי הקומדיה הבריטית ב-2006. המופע שלהם "The Two Faces of Mitchell and Webb" היה מועמד לפרס הקומדיה הבימתית הטובה ביותר מטעם פרסי הקומדיה הבריטית. המופע "That Mitchell and Webb Sound" זכה בפרס הכסף של סוני. ב-18 במאי 2007 יצא לאקרנים סרט הבכורה של הצמד, "Magicians", שהוא סרט קומי העוסק בשני קוסמי במה יריבים.
מיטשל ווב שיחקו בסרט הטלוויזיה "Playing Shop", פיילוט לסדרה קומית עבור BBC2 שאותו גם כתבו. ב-BBC היו מרוצים מהפיילוט אבל מיטשל ווב בעצמם זנחו את הרעיון כי חשבו שהוא דומה מדי ל"פיפ שואו". פרק פיילוט נוסף הוזמן, אבל אחר כך התוכנית נגנזה.
הצמד השתתף במסע פרסום של חברת אפל בבריטניה בשם "Get a Mac" כשמיטשל מגלם PC.
לאורך השנים מיטשל היה גם אורח קבוע בתוכניות הקומדיה הפופולריות ביותר של הטלוויזיה הבריטית, כמו "Would I Lie to You?",‏ "Qi",‏ "Have I Got News for You" ו-"8 Out of 10 Cats Does Countdown" בהן הוא נודע בשנינותו.
בנוסף, בשנת 2012 פורסם ספר הזיכרונות של מיטשל בשם "Back Story" אותו הוא כתב ואשר עוסק בהומר רב בחייו האישיים ובקריירה שלו כקומיקאי. לאורך השנים הוא גם כתב טורים להגרדיאן, והאובזרבר.
חיים אישיים

בשנת 2012 מיטשל התחתן עם הסופרת, העיתונאית ושחקנית הפוקר ויקטוריה קורן. בתם הראשונה של בני הזוג נולדה בשנת 2015. ובתם השנייה נולדה ב-2023.
הערות שוליים

↑  A & C Black (2010). "David Mitchell". Who's Who 2011 (online ed.). Oxford University Press. נבדק ב-10 באפריל 2011. {{cite book}}:  (עזרה)
↑  Oatts, Joanne (11 באפריל 2007). "Mitchell & Webb". Digital Spy. ארכיון מ-29 בספטמבר 2007. נבדק ב-13 באפריל 2007. {{cite web}}:  (עזרה)
↑  Seale, Jack (20 במרץ 2012). "David Mitchell and Victoria Coren announce engagement". Radio Times. ארכיון מ-22 במרץ 2012. נבדק ב-20 במרץ 2012. {{cite news}}:  (עזרה)
↑  "That Mitchell and Coren wedding". www.standard.co.uk (באנגלית). 19 בנובמבר 2012. נבדק ב-9 ביולי 2021. {{cite web}}:  (עזרה)
↑   ציוץ של Victoria Coren Mitchell ברשת החברתית אקס (טוויטר), 22 במאי 2015
↑   ציוץ של Victoria Coren Mitchell ברשת החברתית אקס (טוויטר), 1 בנובמבר 2023
| --- | --- |
בקרת זהויות :  GND: 1030340986  ISNI: 0000 0000 4737 7666  LCCN: no2008180500  MusicBrainz: e45df914-59c9-476f-8182-609aaae1ae2f  NKC: xx0318498  NTA: 334539714  SUDOC: 139871276  VIAF: 68760375   WorldCat (עם VIAF): 68760375
הבחירות לראשות עיריית מוסקבה (2013)

הבחירות לראשות עיריית מוסקבה התקיימו בבירת רוסיה ב-8 בספטמבר 2013 ביום ההצבעה לרשויות המקומיות.
נכון ל-1 ביולי 2013 במוסקבה היו רשומים 7,176,568 בעלי זכות הצבעה.
שיעור ההצבעה עמד על 32.03%. סרגיי סוביאנין ניצח בבחירות כאשר למקום השני הגיע מנהיג האופוזיציה הליברלית ברוסיה, אלכסיי נבלני. תקופת כהונתו החוקית של ראש העיר הנבחר הוא 5 שנים.
תוצאות

| # | שם | קולות |  % |
| --- | --- | --- | --- |
| 1. | סרגיי סוביאנין | 1,193,178 | 51,37 |
| 2. | אלכסיי נבלני | 632,697 | 27,24 |
| 3. | איוואן מלניקוב | 248,294 | 10,69 |
| 4. | סרגיי מיטרוחין | 81,493 | 3,51 |
| 5. | מיכאיל דגטיארב | 66,532 | 2,86 |
| 6. | ניקולאי לביצ'ב | 64,778 | 2,79 |
| סך הכל קולות | סך הכל קולות | 2,322,582 | 32,03 |
| כמות מצביעים | כמות מצביעים | 7,250,879 | 7,250,879 |
הערות שוליים

↑  "Сведения об общей численности избирателей по состоянию на 1 июля 2013 года". Официальный сайт ועדת הבחירות המרכזית של רוסיה.
| מוסקבה |
| --- | --- | --- |
| תולדות מוסקבה | נסיכות מוסקבה • הקרב על מוסקבה • מוסקבה החדשה |  |
| ממשל ופוליטיקה | ראש עיריית מוסקבה (1991 • 1996 • 1999 • 2003 • 2013 • 2018 • 2023 • 2028) הדומה העירונית של מוסקבה (1993 • 1997 • 2001 • 2005 • 2009 • 2014 • 2019) • בית עיריית מוסקבה • הבית הלבן • בניין הדומה • בניין גוסטרוי • בניין משרד החוץ |  |
| מחוזות מוסקבה | מחוז מרכז • מחוז צפון • מחוז צפון מזרח • מחוז מזרח • דרום מזרח • מחוז דרום • מחוז דרום מערב • מחוז מערב • מחוז צפון מערב • מחוז זלנוגרד • מוסקבה החדשה • טרויצק |  |
| השכלה ותרבות | האוניברסיטה הממלכתית • הספרייה הממלכתית • פסטיבל הסרטים הבינלאומי במוסקבה • התזמורת הפילהרמונית • VGIK |  |
| מוזיאונים | המוזיאון ההיסטורי הממשלתי • גלריית טרטיאקוב • מוזיאון פושקין • המוזיאון להיסטוריה של מוסקבה • המוזיאון לאדריכלות הרוסית ע"ש שצ'וסב • מוזיאון החלל הרוסי • המוזיאון הזואולוגי של אוניברסיטת מוסקבה • מרכז התערוכה של כל רוסיה • מרכז התערוכות והכנסים סוקולניקי |  |
| כיכרות | כיכר מנז' • כיכר רבוליוציי • כיכר תיאטרלנאיה • כיכר פושקינסקאיה • כיכר לוביאנקה • כיכר קומסומולסקאיה • כיכר בולוטנאיה • כיכר ארבאט • כיכר אירופה • כיכר סטאריה • כיכר טריומפלנאיה  • כיכר בורוביצקאיה |  |
| שדרות ורחובות | רחוב טברסקאיה • ארבאט • רחוב ארבאט החדש • קוטוזובסקי פרוספקט • פטרובקה • פרוספקט מירה • לנינגרדסקי פרוספקט • לנינסקי פרוספקט |  |
| מבני תרבות | תיאטרון בולשוי • תיאטרון הצבא הרוסי • קרמלין איזמאילובו |  |
| צבא וביטחון | משטרת העיר • לוביאנקה • בניין משרד ההגנה |  |
| כלכלת מוסקבה | מוסקבה סיטי • הבורסה • המטבעה • גום • צום • מוסאנרגו • MGTS |  |
| תחבורה ציבורית | מטרו • מטרו 2 • חשמלית • כביש הטבעת • הטבעת המרכזית • הקוטרים המרכזיים • נמל התעופה דומודדובו • נמל התעופה ונוקובו • נמל התעופה שרמטייבו • תחנת האוטובוסים המרכזית • תחנת האוטובוסים שערי דרום • תחנת האוטובוסים שערי צפון • מונורייל • רכבל • הרכבת המהירה לסנקט פטרבורג |  |
| כנסיות ומבני דת | קתדרלת ישו המושיע • בית הכנסת קורל • הקתדרלה הקתולית • מסגד הקתדרלה • מנזר דונסקוי • מנזר נובוספסקי • קתדרלת קאזאן • מנזר דנילוב |  |
| ספורט | המתחם האולימפי לוז'ניקי • קומפלקס הספורט אולימפיסקי • אולימפיאדת מוסקבה (1980) • קרמלין קאפ • מונדיאל 2018 • אוטקריטיה ארנה • VEB ארנה • VTB ארנה • RZD ארנה • מגה-ספורט ארנה • צסק"א ארנה • אליפות העולם באתלטיקה 2013 • גמר ליגת האלופות 2008 |  |
| פארקים וגנים ציבוריים | פארק זריאדיה • פארק גורקי • ודנ"ח • לוסיני אוסטרוב • פארק סוקולניקי • פארק איזמאילובסקי • פארק ביטצבסקי • אי החלומות |  |
| אנדרטאות ופסלים | הפועל ואשת הקולחוז • פסל פיוטר הגדול • אנדרטת מינין ופוז'ארסקי • אנדרטת כובשי החלל • שער הניצחון • פסל ולדימיר הגדול  • אנדרטת יורי גגארין |  |
| אתרי מורשת עולמית | הקרמלין • הכיכר האדומה • מנזר נובודוויצ'י • כנסיית העלייה השמיימה בקולומנסקויה |  |
ערך זה הוא קצרמרבנושא רוסיה. אתם מוזמנים לתרום לוויקיפדיה ו.
דרום אפריקה במשחקים הפאראלימפיים

משחק כדורסל נכים בין נבחרת דרום אפריקה לנבחרת איראן במסגרת המשחקים הפאראלימפיים בייג'ינג (2008)
דרום אפריקה השתתפה במשחקים הפאראלימפיים לראשונה בטוקיו (1964), היא השתתפה בטורנירים עד המשחקים הפאראלימפיים ארנהם (1980), בהם הוכרזה כ"בלתי רצויה", וחזרה לקחת חלק במשחקים הפאראלימפיים ברצלונה (1992). אל משחקי החורף שלחה דרום אפריקה משלחת בכל אחד מהטורנירים מאז המשחקים הפאראלימפיים נאגנו (1998) ועד המשחקים הפאראלימפיים ונקובר (2010).